Dabo kolo

Dabo kolo (amhar dilində: ዳቦ ቆሎ, Oromo dilində: Boqqolloo daabboo) kiçik, ədviyyatlı qızardılmış xəmir parçalarından ibarət olan Efiopiya və Eritreya mətbəxlərinə aid bir qəlyanaltıdır. Dabo kolo ifadəsi "qarğıdalı çörəyi" mənasını verir: "dabo" çörək, "kolo" isə qarğıdalı, qovrulmuş arpa, noxud, günəbaxan toxumu və digər yerli taxıl növlərinə aiddir. Qoz-fındıq, noxud ilə birlikdə qızardılmış xəmir və toxumlar.

Kolo çörəyi adətən kağız konuslara bükülərək yerli köşklərdə satılır. Hazırlanması isə rulondan kəsilmiş xəmir parçalarının (cox kiçik parçalar) qızardılması ilə baş verir. Bəzən dadını şirinləşdirmək üçün bal da əlavə olunur. Dabo kolo, həmçinin Konqoda da məşhur bir barmaq yeməyi kimi tanınır. Nadir bir variant olaraq, dabo kolo qəhvə dənələri ilə də hazırlana bilər, bu daha çox ucqar dağlıq ərazilərə aiddir.

Dabo kolo, Efiopiyada Yeni il şənliklərində xüsusi bir yemək olaraq verilir. Ənənəvi olaraq Beta İsrail (Efiopiya Yəhudiləri) icması tərəfindən Şənbə günü yeməklərində təqdim edilir. Həm də hər yerdə küçə yeməkləri kimi satılan çox məşhur qəlyanaltıdır.

 Həmçinin baxın 
 Kitfo
 Mitmita

 İstinadlar 

Kateqoriya:Efiopiya mətbəxi